Câți dintre români returnează ambalajele SGR. Peste jumătate dintre beneficiari sunt nemulțumiți de modul de funcționare a sistemului STUDIU
Opt din zece români (82%) declară că returnează toate ambalajele cu simbol SGR, procent în creștere cu 12% comparativ cu iunie 2024 (70%), iar 51% sunt motivați în principal de recuperarea garanției plătite, conform rezultatelor studiului realizat de Reveal Marketing Research.